Aruna Sankaranarayanan
aruna.evam@gmail.com
Különböző bónuszok lenyeléséért extra pontokat kaphat.
Kelemen Gábor
kelemeng at gnome dot hu 2013, 2014.

# Pontok a Kukacokban

A Kukacokban pontokat kaphat a bónuszok elfogyasztásáért. A Kukacokban 5 különböző bónusz van:

A fánk alakú bónusz : Ennek hatására a kukac hossza megnő. A fánk megevésével nyert pontok száma szintről szintre változik, és a szint számának többszöröse. Az 1. szinten az első fánk 1 pontot ad, a második fánk 2 pontot, a harmadik 3 pontot és így tovább. A 2. szinten az első fánk 2 pontot ad, a második fánk 4 pontot, a harmadik fánk 6 pontot és így tovább. A 26. szinten emiatt az első fánk 26 pontot ad, a második 52 pontot és így tovább.

A fánkok sorszáma nem függ attól, hogy egy kukac hány fánkot evett már meg. Ha az 1. szinten az első kukac megeszi az első fánkot, egy pontot kap; ha a második kukac megeszi a második fánkot, akkor két pontot kap; egy harmadik játékos dönthet úgy, hogy nem eszik meg egy fánkot sem, és a tizedik fánk elfogyasztásáért egyszerre kap 10 pontot.

A szív alakú bónusz : ez a bónusz egy extra életet ad, és nem növeli a kukac hosszát.

Egy kukac hátralévő életeinek száma a kukac pontszámában a vesszőtől balra látható. Ha egy kukac pontszáma 10,005, akkor a kukacnak 10 élete van hátra.

Nem kaphat extra életeket 10,000 pont vagy több elérésével. Ha 12345 pontot ért el, és van még 10 élete, akkor a pontszáma 10,12345 lesz.

A gyémánt alakú bónusz : ez a bónusz nem növeli a kukac hosszát vagy pontszámát. Ellenben megfordítja minden más kukac mozgását a játékban.

Ennek a bónusznak nincs hatása egyszereplős játékban.

A fagyi alakú bónusz : ez a bónusz jobban növeli a kukac hosszát, mint a fánk alakú bónusz. A bónusz által adott pontok száma a szint számától és a kukac hosszától függ. Minél magasabb a szint száma és minél hosszabb a kukac, annál több pont jár ezen bónusz elfogyasztásáért.

A cseresznye alakú bónusz : ez a bónusz csökkenti a kukac hosszát. A bónusz által adott pontok száma a szint számától és a kukac hosszától függ. Minél magasabb a szint száma és minél hosszabb a kukac, annál több pont jár ezen bónusz elfogyasztásáért.